何如申

何如申（），字仲嘉，别號虚白，直隸安慶府桐城县（今安徽省枞阳县）民籍，徽州府婺源县人，明朝政治人物，進士出身。

生平
万历十三年（1585年）乙酉科鄉試第十六名舉人，二十三年（1595年）乙未科會試第五十八名，因丁憂未殿试，二十六年（1598年）登戊戌科二甲五十四名进士《萬曆二十六年戊戌科進士履歷》：何如申，虚白，易一房，庚午七月初一生。桐城籍婺源人，乙卯十六，乙未会五十八，二甲五十四。礼部政，癸卯授户部主事，乙巳湖广监兑，丁未升郎中，辽东管粮，戊申升处州知府，留任辽东管粮，壬子升浙江右参政，乙卯升山西按察使，丙辰升浙江右布政，戊午患病。曾祖鐸。祖山。父思鳌，知县。，礼部觀政，二十八年丁父憂，三十一年授户部主事，三十三年湖广监兑，三十五年升郎中，督遼東粮儲。万历三十六年擢知浙江處州府，但将士诣撫按請留，于是仍留任郎中清·張廷玉等，《明史》（卷251）：“兄如申，与如宠同举进士。官户部郎中，督饷辽东。有清操，军士请复留二载。终浙江右布政使。”。

万历四十年（1612年）五月，升浙江右參政，分守嘉湖道万历四十年五月，升户部郎中何如申为浙江参政。，四十三年晉山西按察使，四十四年（1616年）三月升浙江右布政使万历四十四年三月癸酉，升贵州按察使庄茂华、福建按察使黄琮、山西按察使何如申为右布政；茂华江西、琮福建、如申浙江。，四十六年（1618年）以病歸，惟圖書數卷而已。後继藩任者检前贖金，千里送至其家，如申正病劇，不能言语，猶摇手戒諸子勿受，竟謝却之。

何如申少有文名，每次考试則为冠軍，名在二三輒稱屈。他在县上入學讀書，其母居青山，每月給他送一次親自做的饭菜，有次身体不适，脱一髪簪寄送給他，讓他卖钱吃饭。如申收到簪子後，捧而泣哭。中了舉人後，不为妻兒置办一件衣物，曰：吾忍忘吾母脱簪時乎！其純孝如此。其所遗留的田産都不够家庭用度，所居屋室损壞不能遮挡風雨，桐城人稱廉吏必推如申為最道光《桐城縣志》卷第十二.人物志.宦迹：何如申，字仲嘉。万历间进士，授户部主事。时大司农赵加意，率属往往侦诸曹郎出署作何状。诸曹郎或谒客或饮奕，独如申键户，日咨讨本曹故实。赵尝语人曰：『吾安得郎，尽如何者。』寻督辽东粮储，饷时至不启缄，立召诸卫士庭给之。其或不时至，亦曲为假贷。擢处州太守，诸卫士号呼大中丞，乞疏留从任，竟得请。又三年，诸卫士曰：『我公莫挽矣。』于是拥道遮留，顶盆焚香，烟霏数十里，碑祠至今不绝。寻以参政分守嘉湖，迁晋臬。累转浙江右布政。以病归，惟图书数卷而已。后继藩任者，检前赎锾，千里相致。如申正病剧，弗能语，犹摇手戒诸子勿受，竟一一谢却之。如申少有文名，试辄冠军，名在二三，众即称屈。尝读书邑中，时母大夫人居青山。月致粲，偶乏甚，脱一簪寄之，如申捧而泣。后举于乡，不为妇子办一襦，曰：『吾忍忘吾母脱簪时乎？』其纯孝如此。所遗郭外田，不供饘粥，居室不避风雨。桐人称廉吏，必推如申为最云。祀乡贤祠。。

 家族 
曾祖何鐸。祖父何山。父何思鰲，字子極，號海愚，曾任栖霞县知县。母方氏。具庆下。兄何如達。弟何如寵，同榜進士，官户部尚书、武英殿大學士。娶鲍氏。子應瓊、應璿、應珽、應琯、應珏。女三：长适黄华方九成；次适太仆倪兼善；三适左忠毅公光斗子庠生左国棅《青山何氏宗谱》：青山何八世孙：何如申，字仲嘉，号虚白，思鳌公次子，行十，以易补邑廪生，万历乙酉年乡试中式第十六名举人，乙未会试中式第五十八名，戊戌殿试二甲第五十四名进士。礼部观政授户部主事，督税九江，历员外郎中，司饷辽东，升布政司参政，分守嘉湖道，转山西按察司廉使，升浙江布政司右布政使，阶正议大夫，例授通奉大夫，诰赠朝议大夫，入祀浙江名宦祠邑乡贤祠。事载县志。行详传中。生明嘉靖壬戌年，卒明万历戊午年。配庠生鲍一正女，明诰封安人，累赠淑人，诰赠恭人。继配程氏，明诰封淑人，诰赠恭人。副室江氏，苦节三十年，入祀烈女祠，事载县志，别有传。子五：应琼、应璿、应珽、应琯、应珏。女三：长适黄华方九成；次适太仆倪兼善；三适左忠毅公光斗子庠生国棅。。

何应璿，字子政，晚号淡石。六十六卒。所著有《据梧轩集》。子永绍。道光《桐城县志》卷第十一.人物志.孝友：何应璿，字子政。方伯如申仲子。生而纯笃，重孝友，行仁惠。方伯遗诸子岁入租，皆不足四百石，璿时以周给贫旧，无所恡。与马懋襄交善，马死，经纪其丧，存卹备至，时论比之张范。偕兄应琼共居，终其身，未尝失温愉之色。琼死无子，嘱以田产授诸弟，璿独殓琼。为里中陈兵、贼交讧，吁天请蠲一札子以藏，余悉置不问。相国文端在政府时，璿督家政，凡馈赠皆封识无所苟，晚梦异人赠印章，镌『淡然若石』四字，遂号淡石。六十六卒。所著有《据梧轩集》。子永绍。

参考文献
何如寵《明浙右方伯虚白公传》

張廷玉等，《明史》，中華書局點校本

R
Category:樅陽人
Category:明朝户部主事
Category:明朝户部郎中
Category:明朝浙江布政使司參政
Category:明朝山西按察使
Category:明朝浙江右布政使